pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.ยืนยันไม่มีส่วนเกี่ยวข้องการจัดคอนเสิร์ตของสมาคมบีเฮลท์
วันจันทร์ที่ 5 กุมภาพันธ์ 2561
สธ.ยืนยันไม่มีส่วนเกี่ยวข้องการจัดคอนเสิร์ตของสมาคมบีเฮลท์
กระทรวงสาธารณสุข ยืนยันไม่มีส่วนเกี่ยวข้องกับการจัดคอนเสิร์ตของสมาคมบีเฮลท์ ซึ่งนําโลโก้เดิมของกระทรวงสาธารณสุขที่ยกเลิกไปแล้วมาใช้ประชาสัมพันธ์ เร่งแจ้งให้ผู้จัดดําเนินการแก้ไขเอกสารและสื่อประชาสัมพันธ์ทุกชนิดโดยด่วน
วันนี้ (5 กุมภาพันธ์ 2561) ที่กระทรวงสาธารณสุข จ.นนทบุรี นายแพทย์โอภาส การย์กวินพงศ์ รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์กรณีที่สมาคมบีเฮลท์นําโลโก้เดิมของกระทรวงสาธารณสุขพิมพ์ไว้ในบัตรคอนเสิร์ตการกุศลของสมาคม โดยระบุว่าเพื่อหารายได้ช่วยเหลือผู้ป่วยวัณโรคและเอดส์ที่ยากจน ซึ่งจะจัดขึ้นในเดือนกุมภาพันธ์นี้ ที่อ.คลองหลวง จ.ปทุมธานี ว่า ได้รับมอบหมายจากนายแพทย์เจษฎา โชคดํารงสุข ปลัดกระทรวงสาธารณสุข ให้ตรวจสอบข้อเท็จจริงโดยด่วน เนื่องจากมีการนําโลโก้เดิมของกระทรวงสาธารณสุขที่ยกเลิกไปแล้วมาใช้ในการประชาสัมพันธ์ ทําให้ประชาชนความเข้าใจผิดว่าเป็นโครงการที่กระทรวงสาธารณสุขให้การสนับสนุน
นายแพทย์โอภาสกล่าวต่อว่า จากการตรวจสอบกับหน่วยงานสังกัดกระทรวงสาธารณสุขที่เกี่ยวข้องกับการดําเนินงานด้านโรคเอดส์และวัณโรค รวมทั้งหน่วยงานสาธารณสุขในพื้นที่ที่จะจัดงาน ไม่พบว่ามีหน่วยงานของกระทรวงสาธารณสุขเกี่ยวข้องกับการจัดกิจกรรมดังกล่าว จึงได้มอบให้กองกฎหมาย สํานักงานปลัดกระทรวงสาธารณสุข เร่งดําเนินการแจ้งให้ผู้จัดคอนเสิร์ตดังกล่าวให้นําโลโก้เดิมของกระทรวงสาธารณสุข ออกจากเอกสารและสื่อประชาสัมพันธ์ทุกชนิดของสมาคม รวมทั้งแจ้งให้ผู้บริหารสมาคมดังกล่าวมาพบกองกฎหมาย ซึ่งหากพบว่ามีเจตนาแอบอ้างโลโก้กระทรวงสาธารณสุขไปใช้เพื่อประโยชน์ในทางมิชอบ จะพิจารณาดําเนินการตามกฎหมายต่อไป
******************************** 5 กุมภาพันธ์ 2561
รัฐบาลไทย-ข่าวทำเนียบรัฐบาล-มหาดไทยเชิญชวนประชาชนทุกหมู่เหล่าร่วมกิจกรรมเนื่องในโอกาสเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พุทธศักราช 2562
วันอังคารที่ 13 สิงหาคม 2562
มหาดไทยเชิญชวนประชาชนทุกหมู่เหล่าร่วมกิจกรรมเนื่องในโอกาสเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พุทธศักราช 2562
มหาดไทยเชิญชวนประชาชนทุกหมู่เหล่าร่วมกิจกรรมเนื่องในโอกาสเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พุทธศักราช 2562
เมื่อวันที่ 11 ส.ค. 62พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ตามที่กระทรวงมหาดไทยได้สั่งการไปยังทุกจังหวัดและทุกอําเภอทั่วประเทศ ดําเนินการจัดกิจกรรมเนื่องในโอกาสเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ประจําปีพุทธศักราช 2562 ในวันที่ 12 สิงหาคม 2562
พลเอก อนุพงษ์ เผ่าจินดา กล่าวว่า เนื่องในโอกาสอันเป็นมงคลยิ่งนี้ ขอเชิญชวนพี่น้องประชาชน
ทุกภาคส่วน และจิตอาสาทั่วประเทศ เข้าร่วมกิจกรรมในวันจันทร์ที่ 12 สิงหาคม 2562 โดยเริ่มตั้งแต่เวลา 07.15 น. พิธีทําบุญตักบาตรพระสงฆ์และสามเณร จํานวน 88 รูป หรือจํานวนตามที่จังหวัดเห็นว่าเหมาะสม จากนั้นเวลา 09.00 น. พิธีลงนามถวายพระพรชัยมงคลฯ เวลา 18.30 น. พิธีถวายเครื่องราชสักการะ และในเวลา 19.30 น. พิธีจุดเทียนถวายพระพรชัยมงคล และนอกจากนั้นแต่ละจังหวัดจะจัดกิจกรรมจิตอาสาพัฒนาลําน้ํา ลําคลอง จิตอาสาพัฒนาถนนสายหลัก และจิตอาสาพัฒนาสวนสาธารณะ เพื่อถวายพระราชกุศล และจัดกิจกรรมสาธารณกุศลอื่น ๆ เช่น การพัฒนาอาชีพผู้ด้อยโอกาส การจัดบริการหน่วยแพทย์เคลื่อนที่ในพื้นที่ห่างไกล การเลี้ยงอาหารกลางวันผู้ด้อยโอกาส คนชรา หรือกิจกรรมอื่น ๆ ตามที่แต่ละจังหวัดกําหนด อย่างสมพระเกียรติ นอกจากนี้ ยังเปิดให้ประชาชนร่วมลงนาม
ถวายพระพรชัยมงคลฯ ที่ศาลากลางจังหวัด และที่ว่าการอําเภอ ทั่วประเทศ ถึงวันที่ 19 สิงหาคม 2562
พลเอก อนุพงษ์ เผ่าจินดา กล่าวเพิ่มเติมว่า ในการนี้ กระทรวงมหาดไทยขอเชิญชวนประชาชนทุกหมู่เหล่าเข้าร่วมกิจกรรมต่าง ๆ ในวันจันทร์ที่ 12 สิงหาคม 2562 ทุกพื้นที่ทั่วประเทศ เพื่อน้อมสํานึกในพระมหากรุณาธิคุณและแสดงความจงรักภักดีโดยพร้อมเพรียงกัน
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ ปาฐกถาพิเศษเปิดงาน Asia IoT Business Platform (AIBP) ครั้งที่ 4
วันพุธที่ 25 กรกฎาคม 2561
ปลัดกระทรวงดิจิทัลฯ ปาฐกถาพิเศษเปิดงาน Asia IoT Business Platform (AIBP) ครั้งที่ 4
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานและกล่าวปาฐกถาพิเศษหัวข้อ “โอกาส ความเสี่ยง ความท้าทายของการพัฒนา Digital Economy ของประเทศไทย” ในพิธี เปิดงาน "Asia IoT Business Platform (AIBP) ครั้งที่ 4" โดยกระทรวงดิจิทัลฯ ร่วมกับสํานักงานส่งเสริมเศรษฐกิจดิจิทัล (depa) หน่วยงานในสังกัดฯ และบริษัท ไมโครซอฟท์ (ประเทศไทย) จํากัด จัดขึ้นเมื่อวันที่ 24 กรกฎาคม 2561 ณ โรงแรมอินเตอร์คอนติเนนตัล เขตปทุมวัน กรุงเทพฯ ซึ่งปลัดกระทรวงดิจิทัลฯ ได้กล่าวถึงสถานะของประเทศไทย ในการจัดอันดับต่างๆ ที่เกี่ยวข้องกับการพัฒนาและความสามารถในการแข่งขันด้านดิจิทัล รวมทั้งข้อมูลเกี่ยวกับแผนพัฒนาดิจิทัลที่เป็นเป้าหมายของประเทศไทยในระยะสั้น ระยะกลาง และระยะยาว ตลอดจนโครงการต่างๆ ของรัฐบาล อาทิ โครงการเน็ตประชารัฐ โครงการดิจิทัล พาร์ค ไทยแลนด์ และการจัดตั้งสถาบัน IoT เป็นต้น สําหรับงาน AIBP เป็นการจัดประชุมด้านเทคโนโลยี Internet of Things (IoT) เพื่อธุรกิจระดับอาเซียน มุ่งเน้นกระบวนการ ในการใช้เทคโนโลยีดิจิทัล และผลกระทบที่มีต่อการดําเนินธุรกิจของผู้ประกอบการท้องถิ่น (Digitization of Enterprises) ทั้งนี้ กระทรวงดิจิทัลฯ ได้มอบหมายให้ depa ส่งเสริมและสนับสนุนผู้ประกอบการขนาดกลางและขนาดเล็ก พร้อมช่วยพัฒนานวัตกรรมใหม่ๆ แก่ผู้ประกอบการเหล่านั้น ซึ่งการทํางานร่วมกับ Asia IoT Business Platform จะช่วยให้ผู้ประกอบการภายในประเทศมีโอกาสมากขึ้นในการเปิดตลาดใหม่ในระดับภูมิภาค โดยปัจจุบัน depa มีโครงการที่มุ่งช่วยเหลือกระบวนการใช้เทคโนโลยีดิจิทัลของ SME ในการพัฒนาศักยภาพด้านต่างๆ ซึ่งสามารถใช้ช่องทาง AIBP ในการแลกเปลี่ยนความรู้ด้านดิจิทัล พร้อมทั้งพัฒนาโอกาสทางธุรกิจใหม่ๆ ด้วย
******************
รัฐบาลไทย-ข่าวทำเนียบรัฐบาล-สธ.จับมือสภาวิชาชีพ วางระบบป้องกันเหตุรุนแรงในสถานพยาบาลทั่วประเทศ
วันศุกร์ที่ 22 พฤศจิกายน 2562
สธ.จับมือสภาวิชาชีพ วางระบบป้องกันเหตุรุนแรงในสถานพยาบาลทั่วประเทศ
กระทรวงสาธารณสุข จับมือสภาวิชาชีพ ราชวิทยาลัย และสหวิชาชีพ วางระบบป้องกันเหตุรุนแรงในสถานพยาบาลทั่วประเทศ ชี้ผู้ประกอบวิชาชีพต้องมีจรรยาบรรณและจริยธรรม เตรียมกําหนดให้ระบบป้องกันความรุนแรงเป็นหนึ่งในเกณฑ์การประเมินมาตรฐานคุณภาพโรงพยาบาลทั่วประเทศ
กระทรวงสาธารณสุข จับมือสภาวิชาชีพ ราชวิทยาลัย และสหวิชาชีพ วางระบบป้องกันเหตุรุนแรงในสถานพยาบาลทั่วประเทศ ชี้ผู้ประกอบวิชาชีพต้องมีจรรยาบรรณและจริยธรรม เตรียมกําหนดให้ระบบป้องกันความรุนแรงเป็นหนึ่งในเกณฑ์การประเมินมาตรฐานคุณภาพโรงพยาบาลทั่วประเทศ
วันนี้ (22 พฤศจิกายน 2562) ที่สํานักงานปลัดกระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข เป็นประธานประชุมคณะกรรมการบูรณาการการทํางานร่วมกันของสหวิชาชีพ และให้สัมภาษณ์ว่า ในวันนี้เป็นการประชุมครั้งแรก เพื่อบูรณาการการทํางานระหว่างวิชาชีพโดยกระทรวงสาธารณสุขให้ความสําคัญกับทุกวิชาชีพในการดูแลประชาชนที่เข้ารับบริการในสถานพยาบาลหาแนวทางที่ได้มาตรฐานและดําเนินการอย่างเป็นระบบ สร้างเป็นมาตรฐาน เกิดการแก้ไขปัญหาในระยะยาวซึ่งต้องทํางานร่วมกันเป็นทีม ถ้าทุกคนทํางานร่วมกันจะเป็นผลดี
“ในการทํางานอาจมีการกระทบกระทั่ง หรือเกิดปัญหา ต้องหาสาเหตุว่า เป็นเรื่องส่วนตัวหรือเป็นเรื่องของระบบต้องแก้ไข เช่น หากมีบุคลากรไม่เพียงพอ อาจทําให้เกิดความเครียด การเพิ่มจํานวนบุคลากร การสร้างขวัญกําลังใจ ค่าตอบแทนที่เป็นธรรม ความก้าวหน้าของบุคลากรเป็นสิ่งสําคัญ ทําให้เกิดแรงจูงใจในการทํางาน เราจะผลักดันให้เกิดขึ้นให้ได้ เพื่อประโยชน์ต่อประชาชนได้รับการดูแลอย่างทั่วถึง ส่วนเรื่องของพฤติกรรมส่วนตัวของบุคลากร ต้องมีจรรยาบรรณและจริยธรรม เป็นเรื่องสําคัญของการประกอบวิชาชีพ” นายแพทย์สุขุม กล่าว
ด้านนายแพทย์ยงยศ ธรรมวุฒิ รองปลัดกระทรวงสาธารณสุข กล่าวว่า จากกรณีเหตุที่โรงพยาบาลอํานาจเจริญในที่ประชุมเห็นชอบร่วมกันใน 4 ประเด็น ได้แก่ 1) ให้ผู้ว่าราชการจังหวัดอํานาจเจริญ ซึ่งมีอํานาจรับผิดชอบ ดําเนินการสอบสวนและดําเนินการทางวินัย โดยมีมติเพิ่มเติมว่าหากผู้ปฏิบัติงานกังวลว่าจะไม่ได้รับความเป็นธรรมจากการตั้งกรรมการของจังหวัด ให้มีเจ้าหน้าที่จากกระทรวงสาธารณสุขที่มีประสบการณ์ ได้แก่ กลุ่มเสริมสร้างวินัยและระบบ คุณธรรมร่วมกับศูนย์สันติวิธีกระทรวงสาธารณสุข เป็นพี่เลี้ยงอํานวยความสะดวก ลดข้อขัดแย้ง และไขข้อข้องใจ 2) ให้ประธานคณะกรรมการด้านบริการเกี่ยวกับแม่และเด็กของประเทศ ดําเนินการสื่อสาร ควบคุม ให้สมาชิกปฏิบัติตามมาตรฐานแต่ละวิชาชีพ
3) ตั้งคณะอนุกรรมการลงพื้นที่ตรวจเยี่ยม ประกอบด้วย ตัวแทนจากสภาวิชาชีพที่เกี่ยวข้อง คณาจารย์ และหน่วยงานจากสํานักงานปลัดกระทรวงสาธารณสุขที่เกี่ยวข้อง เช่น กองบริหารงานสาธารณสุข กลุ่มเสริมสร้างวินัยและระบบคุณธรรม และกองกฎหมาย ให้เก็บข้อมูลเพื่อนํามาวางแผนเตรียมจัดทําเป็นระบบต่อไป และ 4) รวบรวมข้อมูลความรุนแรงที่เกิดขึ้นในสถานพยาบาลและนําเสนอแก่สถาบันรับรองพัฒนาคุณภาพ เพื่อให้จัดทําเป็นมาตรฐานของคุณภาพโรงพยาบาลทั่วประเทศ เพื่อสร้างระบบป้องกันความรุนแรงทุกรูปแบบในสถานพยาบาล โดยให้จัดทําเป็นกรณีเร่งด่วน โดยทั้งหมดนี้ให้ดําเนินการภายใน 1 เดือน และนําเสนอความคืบหน้าในที่ประชุมครั้งต่อไป
******************************** 22 พฤศจิกายน 2562
******************************
รัฐบาลไทย-ข่าวทำเนียบรัฐบาล-คุณลักษณะผ้าและหน้ากากอนามัยที่ทำจากผ้า
วันพฤหัสบดีที่ 19 มีนาคม 2563
คุณลักษณะผ้าและหน้ากากอนามัยที่ทําจากผ้า
ลักษณะผ้าและหน้ากากอนามัยที่ทําจากผ้า ตามประกาศของกระทรวงอุตสาหกรรม มีอะไรบ้างนะ
คุณลักษณะของผ้าที่ใช้ในการผลิตหน้ากากอนามัยสําหรับประชาชน ตามประกาศกระทรวงอุตสาหกรรม
รัฐบาลไทย-ข่าวทำเนียบรัฐบาล-“ยุติธรรม” ให้ความช่วยเหลือประชาชนด้านกระบวนการยุติธรรม
วันพุธที่ 28 ธันวาคม 2559
“ยุติธรรม” ให้ความช่วยเหลือประชาชนด้านกระบวนการยุติธรรม
กระทรวงยุติธรรม ให้ความช่วยเหลือประชาชนด้านกระบวนการยุติธรรม
เมื่อวันอังคารที่ ๒๗ ธันวาคม ๒๕๕๙ เวลา ๑๑.๓๐ น.
ณ ห้องทํางานกระทรวงยุติธรรม ชั้น ๘
พันตํารวจเอก ดุษฎี อารยวุฒิ รองปลัดกระทรวงยุติธรรม
ให้การต้อนรับนางวาสนา โนนเมืองแค
ในโอกาสแสดงความขอบคุณที่กระทรวงยุติธรรมให้ความช่วยเหลือทางด้านกฎหมาย
จากกรณีพิพาทเกี่ยวกับที่ดิน ซึ่งล่าสุดศาลฎีกาได้มีคําพิพากษาให้ได้รับที่ดินดังกล่าวกลับคืน
รัฐบาลไทย-ข่าวทำเนียบรัฐบาล-รัฐบาลแจงยังไม่มีนโยบายให้ขุดคอคอดกระ ย้ำยังอยู่ระหว่างศึกษาผลดีผลเสีย เตือนประชาชนชาวใต้ใช้วิจารณญาณหากได้รับข่าวสาร เพื่อป้องกันความเข้าใจผิด หรือเกิดเรื่องบานปลาย
วันจันทร์ที่ 12 กุมภาพันธ์ 2561
รัฐบาลแจงยังไม่มีนโยบายให้ขุดคอคอดกระ ย้ํายังอยู่ระหว่างศึกษาผลดีผลเสีย เตือนประชาชนชาวใต้ใช้วิจารณญาณหากได้รับข่าวสาร เพื่อป้องกันความเข้าใจผิด หรือเกิดเรื่องบานปลาย
โฆษกฯ แจงรัฐบาลยังไม่มีนโยบายให้ขุดคอคอดกระ ย้ํายังอยู่ระหว่างศึกษาผลดีผลเสีย เตือนประชาชนชาวใต้ใช้วิจารณญาณหากได้รับข่าวสาร เพื่อป้องกันความเข้าใจผิด หรือเกิดเรื่องบานปลาย
วันนี้ (10 ก.พ.61) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่บุคคลกลุ่มหนึ่งเตรียมจัดเวทีในพื้นที่ภาคใต้ เพื่อระดมมวลชนให้สนับสนุนการขุดคลองไทย (คอคอดกระเส้นทาง 9A) ระยะทาง 135 กม. และเชิญชวนให้ส่งต่อ แชร์ ข้อความและเพลงในโซเชียลมีเดีย รวมทั้งให้เขียนข้อความลงในกระดาษ A4 ติดตามบ้าน สถานที่ทํางาน หรือสถานที่อื่น ๆ แล้วถ่ายรูปแชร์ต่อกันในเฟซบุ๊กและไลน์ ว่า
“พลเอก ประยุทธ์ จันทร์โอชา นายกรัฐมนตรี กําชับว่า เรื่องดังกล่าวไม่ใช่นโยบายของนายกฯ และรัฐบาลในเวลานี้ โดยเน้นย้ําว่าโครงการขุดคลองไทยอยู่ระหว่างศึกษาผลดีผลเสียทุกด้าน เช่น ความมั่นคง และงบประมาณที่ต้องใช้จํานวนมาก ซึ่งในพื้นที่ยังคงมีปัญหาอื่นอยู่อีก จึงต้องจัดลําดับความสําคัญก่อนหลัง”
ทั้งนี้ การกล่าวอ้างเหตุผลที่ว่า การขุดคลองไทยจะทําให้เรือเดินสมุทรสัญจรผ่านทะเลได้ และเศรษฐกิจภาคใต้จะดีขึ้นหากมีเส้นทางเดินเรือระหว่างอ่าวไทยกับทะเลอันดามันนั้น เป็นความคิดเห็นส่วนบุคคล จึงขอให้ผู้ที่ได้รับข้อความจากการส่งต่อกัน โดยเฉพาะผู้นําท้องถิ่น กํานัน ผู้ใหญ่บ้าน ข้าราชการ และประชาชนในพื้นที่ภาคใต้ใช้วิจารณญาณในการรับข่าวสาร ไม่สร้างความเข้าใจผิดแก่สังคม หรือรวมตัวกันจนเกิดเป็นเรื่องบานปลายได้
______________
สํานักโฆษก
รัฐบาลไทย-ข่าวทำเนียบรัฐบาล-ธ.ก.ส. เตือนระวังอย่าหลงเชื่อ SMS หลอกลวงโอนเงิน
วันจันทร์ที่ 18 พฤษภาคม 2563
ธ.ก.ส. เตือนระวังอย่าหลงเชื่อ SMS หลอกลวงโอนเงิน
ธ.ก.ส.เตือนเกษตรกรลูกค้าและประชาชนทั่วไป ระวังมิจฉาชีพส่ง SMS แอบอ้าง ธ.ก.ส. แจ้งการโอนเงินผิดและระบุบัญชีให้โอนเงินคืน ขอหมายเลขบัตรประชาชน ขอเลขที่บัญชีเงินฝาก ขอรหัส OTP หรือรหัสบัตร ATM ย้ํา! ธนาคารไม่มีนโยบายส่ง SMS ให้กระทําการดังกล่าว
ธ.ก.ส.เตือนเกษตรกรลูกค้าและประชาชนทั่วไป ระวังมิจฉาชีพส่ง SMSแอบอ้าง ธ.ก.ส. แจ้งการโอนเงินผิดและระบุบัญชีให้โอนเงินคืน ขอหมายเลขบัตรประชาชน ขอเลขที่บัญชีเงินฝาก ขอรหัส OTP หรือรหัสบัตร ATM ย้ํา! ธนาคารไม่มีนโยบายส่ง SMS ให้กระทําการดังกล่าว โปรดอย่าหลงเชื่อโอนเงิน หรือให้ข้อมูลอื่นใดเป็นอันขาด
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า สืบเนื่องจาก ในเดือน พ.ค. ธนาคารมีการจ่ายเงินตามมาตรการต่าง ๆ มากมาย เช่น การจ่ายเงินเยียวยาเราไม่ทิ้งกัน การจ่ายเงินเยียวยาเกษตรกร 15,000 บาท เดือนละ 5,000 บาท 3 เดือน การจ่ายเงินเบี้ยยังชีพผู้สูงอายุ การจ่ายเงิน อสม. และการจ่ายเงินประกันรายได้ปาล์มน้ํามัน ซึ่งอาจเป็นช่องทางให้มิจฉาชีพใช้เหตุดังกล่าวหลอกลวง แอบอ้าง เพื่อหาประโยชน์ให้ตนเอง ด้วยการส่ง SMS แจ้งการโอนเงินผิดบัญชีแล้วระบุบัญชีให้เกษตรกรลูกค้าและประชาชนทั่วไปโอนเงินคืน การจัดส่ง SMS ขอหมายเลขบัตรประชาชน ขอเลขที่บัญชีเงินฝาก ขอรหัส OTP หรือแม้กระทั่งการขอรหัสบัตร ATM ซึ่ง ธ.ก.ส.ขอ ย้ํา! ว่าธนาคารไม่มีนโยบายส่ง SMS ให้กระทําการดังกล่าวและขอให้เกษตรกรลูกค้าและประชาชนทั่วไป อย่าหลงเชื่อโอนเงินหรือให้ข้อมูลอื่นใดเด็ดขาด
หากพบเห็นการกระทําความผิดในลักษณะดังกล่าว โปรดเก็บข้อมูล วิธีการหลอกหลวงแจ้งมายังธนาคาร หรือ โทรศัพท์สอบถามพนักงานธนาคารที่ท่านคุ้นเคย หรือแจ้งข้อมูลให้กับ Call Center 02 555 0555 ได้ตลอด 24 ชั่วโมง เพี่อธนาคารจะดําเนินการเอาผิด ตามขั้นตอนทางกฎหมายต่อไป
รัฐบาลไทย-ข่าวทำเนียบรัฐบาล-รองปลัดกระทรวงมหาดไทยเป็นประธานการประชุมคณะอนุกรรมการกำหนดแผนบริหารจัดการระบบการเชื่อมโยงกล้องโทรทัศน์วงจรปิด (CCTV) และการใช้ประโยชน์จากข้อมูลระบบกล้องโทรทัศน์วงจรปิด (CCTV) ทั่วป
วันศุกร์ที่ 17 พฤศจิกายน 2560
รองปลัดกระทรวงมหาดไทยเป็นประธานการประชุมคณะอนุกรรมการกําหนดแผนบริหารจัดการระบบการเชื่อมโยงกล้องโทรทัศน์วงจรปิด (CCTV) และการใช้ประโยชน์จากข้อมูลระบบกล้องโทรทัศน์วงจรปิด (CCTV) ทั่วป
รองปลัดกระทรวงมหาดไทยเป็นประธานการประชุมคณะอนุกรรมการกําหนดแผนบริหารจัดการระบบการเชื่อมโยงกล้องโทรทัศน์วงจรปิด (CCTV) และการใช้ประโยชน์จากข้อมูลระบบกล้องโทรทัศน์วงจรปิด (CCTV) ทั่วประเทศ ครั้งที่ 2/2560
วันนี้ (16พ.ย.60) เวลา 13:30 น. ณ ห้องประชุม 201 สํานักงานปลัดสํานักนายกรัฐมนตรี ทําเนียบรัฐบาล นายประยูร รัตนเสนีย์ รองปลัดกระทรวงมหาดไทย หัวหน้ากลุ่มภารกิจด้านกิจการความมั่นคงภายใน เป็นประธานการประชุมคณะอนุกรรมการกําหนดแผนบริหารจัดการระบบการเชื่อมโยงกล้องโทรทัศน์วงจรปิด (CCTV) และการใช้ประโยชน์จากข้อมูลระบบกล้องโทรทัศน์วงจรปิด (CCTV) ทั่วประเทศ ครั้งที่ 2/2560 โดยมี คณะอนุกรรมการฯ และผู้เกี่ยวข้องเข้าร่วมการประชุม
การประชุมในครั้งนี้ ที่ประชุมได้หารือร่วมกันในการขับเคลื่อนแนวทางและจัดทําแผนการบูรณาการบริหารจัดการข้อมูล และการใช้ประโยชน์จากกล้องโทรทัศน์วงจรปิด (CCTV) ในระดับจังหวัด กรุงเทพมหานคร และทั่วประเทศ เพื่อนําเสนอคณะกรรมการบริหารการบูรณาการแผนและระบบกล้องโทรทัศน์วงจรปิด (CCTV) ซึ่งมี พลเอก ประวิตร วงษ์สุวรรณ รองนายกรัฐมนตรี เป็นประธาน ต่อไป.
ครั้งที่ 174/2560
กองสารนิเทศ สํานักงานปลัดกระทรวงมหาดไทย
โทร. 0-22224131-2
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับเอกอัครราชทูตวิสามัญ ผู้มีอำนาจเต็มแห่งสหพันธ์สาธารณรัฐเยอรมนีประจำประเทศไทย
วันพฤหัสบดีที่ 21 กุมภาพันธ์ 2562
รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับเอกอัครราชทูตวิสามัญ ผู้มีอํานาจเต็มแห่งสหพันธ์สาธารณรัฐเยอรมนีประจําประเทศไทย
รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับเอกอัครราชทูตวิสามัญ ผู้มีอํานาจเต็มแห่งสหพันธ์สาธารณรัฐเยอรมนีประจําประเทศไทย
ในวันพุธที่ ๒๐ กุมภาพันธ์ ๒๕๖๒ เวลา ๑๓.๐๐ น. ณ ห้องรับรองกระทรวงยุติธรรม ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพมหานคร พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับ นายเก-ออร์ค ชมิท (Mr. Georg Schmidt) เอกอัครราชทูตวิสามัญผู้มีอํานาจเต็มแห่งสหพันธ์สาธารณรัฐเยอรมนีประจําประเทศไทย พร้อมคณะ เข้าเยี่ยมคารวะเนื่องในโอกาสเข้ารับหน้าที่ใหม่ โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม รวมทั้งผู้ที่เกี่ยวข้อง เข้าร่วมฯ
รัฐบาลไทย-ข่าวทำเนียบรัฐบาล-ก.อุตฯ จัดงาน SEZ ครั้งที่ 3 เพื่อประชาสัมพันธ์โครงการเขตพัฒนาเศรษฐกิจพิเศษในพื้นที่จังหวัดสระแก้ว
วันพุธที่ 7 สิงหาคม 2562
ก.อุตฯ จัดงาน SEZ ครั้งที่ 3 เพื่อประชาสัมพันธ์โครงการเขตพัฒนาเศรษฐกิจพิเศษในพื้นที่จังหวัดสระแก้ว
สํานักงานปลัดกระทรวงอุตสาหกรรม จัดงาน Special Economic Zone Talk หรือ SEZ Talk ครั้งที่ 3  ณ โรงแรมอินโดจีน ภายใต้หัวข้อ “อนาคตจังหวัดสระแก้วกับเขตพัฒนาเศรษฐกิจพิเศษ”
สร้างการรับรู้ –กระตุ้นการมีส่วนร่วมพัฒนาจังหวัดสระแก้วให้เป็นประตูแห่งโอกาสเชื่อมโยงไทย-กัมพูชา
จังหวัดสระแก้ว : 7 สิงหาคม 2562 – กระทรวงอุตสาหกรรม โดยสํานักงานปลัดกระทรวงอุตสาหกรรม จัดงาน Special Economic Zone Talk หรือ SEZ Talk ครั้งที่ 3 ณ โรงแรมอินโดจีน ภายใต้หัวข้อ “อนาคตจังหวัดสระแก้วกับเขตพัฒนาเศรษฐกิจพิเศษ” เพื่อประชาสัมพันธ์ สร้างความรู้ความเข้าใจ และการมีส่วนร่วมโครงการให้แก่ผู้ประกอบการ นักลงทุน ประชาชนในพื้นที่ และมองเห็นโอกาสในการพัฒนาไปพร้อมกับเขตพัฒนาเศรษฐกิจพิเศษไปพร้อมๆกัน
นายอุดมเขต ราฎร์นุ้ย รองผู้ว่าราชการจังหวัดสระแก้ว กล่าวเปิดงานเสวนา “Special Economic Zone Talk หรือ SEZ Talk ครั้งที่ 3” ภายใต้หัวข้อ “อนาคตจังหวัดสระแก้ว กับเขตพัฒนาเศรษฐกิจพิเศษ” โดยจังหวัดสระแก้วจะดําเนินการขับเคลื่อนโครงการเขตพัฒนาเศรษฐกิจพิเศษร่วมกับทุกภาคส่วนอย่างเต็มที่ เพื่อสร้างเศรษฐกิจและยกระดับคุณภาพชีวิตของชาวจังหวัดสระแก้วให้แข็งแกร่งเป็นจังหวัดชายแดนที่มีศักยภาพสูงอย่างแท้จริง โดยมีนายชวลิต ชัยนิวัฒนา อุตสาหกรรมจังหวัดสระแก้ว เป็นกล่าวรายงานถึงภาพรวมการดําเนินงานของโครงการเขตพัฒนาเศรษฐกิจและเป้าหมายในการจัดงานเสวนา
นอกจากนี้ ได้มีการบรรยายในหัวข้อ “เขตพัฒนาเศรษฐกิจพิเศษจังหวัดสระแก้ว โอกาสทองธุรกิจสําหรับทุกคน” โดยนายเติมทรัพย์ เตละกุล นักวิเคราะห์นโยบายและแผนเชี่ยวชาญ รักษาราชการแทนผู้อํานวยการกองยุทธศาสตร์การพัฒนาพื้นที่ เพื่อให้ผู้เข้าร่วมงานทราบถึงภาพรวมของโครงการเขตพัฒนาเศรษฐกิจพิเศษ สิทธิประโยชน์และมาตรการส่งเสริมต่างๆ จากทางภาครัฐ รวมไปถึงความคืบหน้าโครงการ ทิศทางการพัฒนาในอนาคตทั้งในด้านเศรษฐกิจและโครงสร้างพื้นฐานในจังหวัดสระแก้ว
จากนั้นเป็นการเสวนา SEZ Talk “เขตพัฒนาเศรษฐกิจพิเศษสระแก้ว: Gate to the Future” มีผู้ร่วมเสวนาประกอบด้วย นายชวลิต ชัยนิวัฒนา อุตสาหกรรมจังหวัดสระแก้ว นายสุเทพ ตั้งเทียนทอง รองประธานหอการค้าจังหวัดสระแก้ว นางราตรี แสงรุ่งเรือง ประธานสภาอุตสาหกรรมท่องเที่ยวจังหวัดสระแก้ว นายเกษมสันต์ ศรีโสภา ประธาน Biz Club สระแก้ว นายเติมทรัพย์ เตละกุล นักวิเคราะห์นโยบายและแผนเชี่ยวชาญ รักษาราชการแทนผู้อํานวยการกองยุทธศาสตร์การพัฒนาพื้นที่ สํานักงานสภาพัฒนาการเศรษฐกิจและสังคมแห่งชาติ ดําเนินการอภิปรายโดย ดร.อภิชัย สมบูรณ์ปกรณ์ หัวหน้าโครงการประชาสัมพันธ์เขตพัฒนาเศรษฐกิจพิเศษในเชิงพื้นที่ โดยการเสวนาได้สะท้อนแนวคิด แลกเปลี่ยนมุมมองจากทางภาครัฐและเอกชน ที่มีต่อเขตพัฒนาเศรษฐกิจ ทั้งข้อดี ข้อด้อย ข้อเสนอแนะ แนวทางในการแก้ไขพัฒนา ซึ่งต้องการให้ภาครัฐเร่งขับเคลื่อนในหลายด้าน รวมทั้งส่งเสริมกลุ่มธุรกิจที่สอดรับกับตลาดในประเทศกัมพูชาทั้งสินค้าและการท่องเที่ยว และให้สิทธิประโยชน์เพิ่มเติมแก่ผู้ประกอบการ SME ชาวไทยในพื้นที่ สร้างโอกาสในการพัฒนาให้จังหวัดสระแก้วก้าวไปสู่การเป็นเขตพัฒนาเศรษฐกิจพิเศษได้อย่างเต็มศักยภาพ
รัฐบาลไทย-ข่าวทำเนียบรัฐบาล-“กระทรวงยุติธรรม” เข้าร่วมการบังคับคดีโลก (The World Enforcement Conference) ณ นครเซี่ยงไฮ้ สาธารณรัฐประชาชนจีน
วันอังคารที่ 22 มกราคม 2562
“กระทรวงยุติธรรม” เข้าร่วมการบังคับคดีโลก (The World Enforcement Conference) ณ นครเซี่ยงไฮ้ สาธารณรัฐประชาชนจีน
กระทรวงยุติธรรม เข้าร่วมการบังคับคดีโลก (The World Enforcement Conference) ณ นครเซี่ยงไฮ้ สาธารณรัฐประชาชนจีน
ในวันอังคารที่ ๒๒ มกราคม ๒๕๖๒ เวลา ๑๐.๐๐ น.
ณ นครเซี่ยงไฮ้ สาธารณรัฐประชาชนจีน
พลตํารวจเอก เรืองศักดิ์ จริตเอก ที่ปรึกษารัฐมนตรีว่าการกระทรวงยุติธรรม
ได้เข้าพบ Mr.Zhou Qiang ประธานศาลฎีกา สาธารณรัฐประชาชนจีน
(Chief Justice, President of the Supreme People’s Court of The People’s Republic of China)
เพื่อหารือถึงความสําคัญของการประสานงานระหว่างกระทรวงยุติธรรมและกรมบังคับคดี
ในการประสานความร่วมมือระหว่างประเทศ
ในการนี้ ที่ปรึกษารัฐมนตรีว่าการกระทรวงยุติธรรม ได้เรียนเชิญประธานศาลฎีกา สาธารณรัฐประชาชนจีน
ให้เกียรติเข้าร่วมการประชุมระหว่างประเทศ เรื่องการบังคับคดี ที่กระทรวงยุติธรรมและกรมบังคับคดีจัดขึ้น
ภายใต้โครงการ “การประชุมระหว่างประเทศว่าด้วยการบังคับคดีในยุคการเปลี่ยนแปลงทางเทคโนโลยีอย่างฉับพลัน” (International Conference “Civil Enforcement Judgment under a Disruptive Technology”)
ระหว่างวันที่ ๑๙-๒๑ มีนาคม ๒๕๖๒ ณ กรุงเทพมหานคร ประเทศไทย
ซึ่งประธานศาลฎีกาได้ให้ความสนใจในการเข้าร่วมการประชุมดังกล่าว
จากนั้น ที่ปรึกษารัฐมนตรีว่าการกระทรวงยุติธรรม ได้เป็นหัวหน้าคณะผู้แทนไทยเข้าร่วมประชุมการบังคับคดีโลก
(The World Enforcement Conference)
โดยมี Mr.Zhou Qiang ประธานศาลฎีกา สาธารณรัฐประชาชนจีน เป็นประธาน
เพื่อแลกเปลี่ยนความรู้ ประสบการณ์ และข้อมูลรายละเอียดต่างๆ เกี่ยวกับการบังคับคดีแพ่ง
ซึ่งมีหัวข้อการประชุมเกี่ยวกับเรื่องระบบสารสนเทศกับการบังคับคดี การค้นหาและสอบสวนเกี่ยวกับทรัพย์สิน
การขายทอดตลาด ความสัมพันธ์ระหว่างการบังคับคดีและระบบการให้สินเชื่อ โครงสร้างและกลไกการบังคับคดี
และการปรับปรุงแก้ไขกฎหมายเกี่ยวกับการบังคับคดี
โดยมี นางสาวรื่นวดี สุวรรณมงคล อธิบดีกรมบังคับคดี
นายภัทระ วัฒนชัย นิติกรชํานาญการ กองพัฒนาระบบการบังคับคดีและประเมินราคาทรัพย์
และผู้แทนจากประเทศต่างๆ รวม ๓๐ ประเทศ เข้าร่วมประชุม
รัฐบาลไทย-ข่าวทำเนียบรัฐบาล-คณะผู้บริหาร Fujifilm Corporation เข้าเยี่ยมคารวะรองนายกรัฐมนตรี
วันอังคารที่ 21 กุมภาพันธ์ 2560
คณะผู้บริหาร Fujifilm Corporation เข้าเยี่ยมคารวะรองนายกรัฐมนตรี
คณะผู้บริหาร Fujifilm Corporation เข้าเยี่ยมคารวะรองนายกรัฐมนตรี
วันนี้ (21 กุมภาพันธ์ 2560) เวลา 14.30 น. คณะผู้บริหาร Fujifilm Corporation เข้าเยี่ยมคารวะรองนายกรัฐมนตรี (นายสมคิด จาตุศรีพิทักษ์) ณ ห้องนารี 2 ตึกนารีสโมสร ทําเนียบรัฐบาล สรุปสาระสําคัญ ดังนี้
รองนายกรัฐมนตรีกล่าวยินดีต้อนรับคณะผู้บริหาร Fujifilm Corporation ด้านนายชิเกะทะคะ โคะโมะริ ประธานบริษัท FUJIFILM Holdings Corporation แสดงความขอบคุณรองนายกรัฐมนตรีที่เสียสละเวลาให้เข้าพบในวันนี้
ประธานบริษัท FUJIFILM Holdings Corporation กล่าวว่า ในอดีตบริษัทดําเนินธุรกิจที่เกี่ยวกับผลิตภัณฑ์ที่ใช้เทคโลยีด้านฟิล์มถ่ายภาพ แต่เมื่อโลกมีวิวัฒนาการที่ก้าวหน้ามากขึ้น ปัจจุบัน บริษัทจึงหันมาดําเนินธุรกิจทางด้านการพัฒนาผลิตภัณฑ์และเทคโนโลยีทางการแพทย์ โดยเฉพาะเวชศาสตร์ฟื้นฟูภาวะเสื่อม (regenerative medicine) การปลูกถ่ายอวัยวะ อาทิ ไต หัวใจ การรักษาโรคเบาหวาน และเภสัชกรรม เนื่องจากเล็งเห็นถึงความสําคัญในการรักษาพยาบาลและพัฒนาเทคโนโลยีทางการแพทย์ให้เหมาะสมกับค่าใช้จ่ายในการรักษา เพื่อตอบสนองความต้องการของประชาชน ด้านรองนายกรัฐมนตรี กล่าวชื่นชมบริษัท Fujifilm Corporation ที่สามารถปรับตัวให้เข้ากับการเปลี่ยนแปลงในปัจจุบันได้เป็นอย่างดี และอุตสาหกรรมที่ทางบริษัทได้ดําเนินธุรกิจอยู่นั้น ยังเป็นอุตสาหกรรมเป้าหมายที่ประเทศไทยให้การส่งเสริม เพื่อต้องการให้ประเทศเป็นศูนย์กลางทางด้านการแพทย์ (Medical Hub)
รองนายกรัฐมนตรียังกล่าวว่า รัฐบาลกําลังเร่งผลักดันเขตเศรษฐกิจพิเศษภาคตะวันออก (EEC) ครอบคลุม 3 จังหวัด คือ ชลบุรี ระยอง และฉะเชิงเทรา ซึ่งอุตสาหกรรมกลุ่มเป้าหมายที่เข้ามาลงทุนในเขตเศรษฐกิจพิเศษดังกล่าวจะได้รับสิทธิพิเศษด้านภาษีซึ่ง BOI ได้ปรับปรุงแล้ว รวมทั้งสิทธิประโยชน์อื่นที่มิใช่ภาษี จึงอยากเชิญชวนให้บริษัทฯ ซึ่งมีความเชี่ยวชาญด้านการพัฒนาผลิตภัณฑ์และเทคโนโลยีการแพทย์เข้ามาลงทุนในไทย โดยเฉพาะเวชศาสตร์ฟื้นฟูภาวะเสื่อม (regenerative medicine) และ Medical IT ซึ่งมีความสําคัญและจําเป็นมาก ด้านประธานบริษัทฯ ยินดีและพร้อมที่จะเข้ามาลงทุนในประเทศไทย อีกทั้ง ยังต้องการให้ไทยจัดหาโรงพยาบาลเพื่อรองรับเทคโนโลยีดังกล่าว เพื่อสร้างความร่วมมือทั้งทางด้านการถ่ายทอดแลกเปลี่ยนองค์ความรู้เกี่ยวเทคโนโลยี ตลอดจนการพัฒนาบุคลากรทางการแพทย์ อย่างไรก็ตาม ยังคงมีข้อห่วงกังวลทางด้านกฎเกณฑ์ต่างๆ ที่อาจจะกระทบต่อระยะเวลาในการดําเนินการ ซึ่งรองนายกรัฐมนตรีรับไว้พิจารณาและพร้อมให้ความช่วยเหลือตามขั้นตอนต่อไป